Bancíkovej ulica

Bancíkovej ulica je ulica v Bratislave, v mestskej časti Ružinov.. Nachádza sa v miestnej časti Pošeň. Je pomenovaná podľa slovenskej herečky a učiteľky Márie Bancíkovej (1913 – 1962).

Ulica je situovaná v smere západ-východ. Na západnom konci vyúsťuje do Ulice Viliama Figuša-Bystrého. Na východnom konci vyúsťuje do Ondrejovovej ulice. Na severnej strane do nej vyúsťuje spojka s rovnobežnou Borodáčovou ulicou.

Na ulici sa nachádza materská škola, polyfunkčná novostavba a 3-poschodové panelové bytové domy z druhej polovice 60. rokov 20. storočia.

Ulica je prejazdná od vyústenia do Ondrejovovej ulice po materskú školu.
Úsek od materskej školy po vyústenie na Ulicu Viliama Figuša-Bystrého v dĺžke cca 50 metrov je prehradený a určený výhradne pre chodcov.

Blízke ulice 
 Borodáčova ulica
 Ondrejovova ulica
 Ulica Viliama Figuša-Bystrého

Referencie

Iné projekty

Externé odkazy 
 Bancíkovej ulica na mape Bratislavy

Ulice v Ružinove